2.pielikums

Informatīvajam ziņojumam

**Pašvaldību viedokļi uz 2014.gada 1.jūniju par Izglītības un zinātnes ministrijas padotībā esošo**

**profesionālās izglītības iestāžu pārņemšanu pašvaldību padotībā**

|  |  |  |  |  |  |  |  |
| --- | --- | --- | --- | --- | --- | --- | --- |
| **Izglītības iestādes****nosaukums** | **Novads** | **Audzēkņu** **skaits****01.01.2014.****(PROF -2 dati)** | **Izglītības programmu skaits** | **Izglītības iestādes viedoklis par turpmāko attīstību** | **Pašvaldības viedoklis par izglītības iestādes pārņemšanu** | **Pašvaldības izvirzītie valsts izglītības iestāžu pārņemšanas nosacījumi** | **Pašvaldības piezīmes** |
| Aizkraukles Profesionālā vidusskola | Aizkraukles novads | 420 | 11 | Profesionālās izglītības iestādei (turpmāk – skola) ir jābūt Izglītības un zinātnes ministrijas (turpmāk – IZM) padotībā. Plānota Profesionālās izglītības kompetences (turpmāk – PIKC) statusa iegūšana.  | Gatava pārņemt ar nosacījumiem. | Aizkraukles novada dome ir gatava pārņemt skolu pašvaldības padotībā:1) pēc skolā uzsāktās renovācijas pabeigšanas pilnā apmērā, 2) ar nosacījumu, ka valsts garantē saglabāt pilnu valsts budžeta finansējumu gan pedagogu un citu darbinieku algām, gan sedz izglītības programmu realizācijas izmaksas un visas skolas infrastruktūras uzturēšanas saimnieciskās izmaksas.  | Ir jābūt sakārtotai likumdošanas bāzei finansēšanas jautājumā, lai pašvaldībai ir garantijas par pilnu valsts finansējumu pēc skolas pārņemšanas. Šādas garantijas ir nepieciešamas, jo pašvaldība pašlaik uztur 13 dažāda veida izglītības iestādes, kas prasa lielu finansējuma apjomu. Skola ir reģiona nozīmes izglītības iestāde, tādēļ Aizkraukles novadam vienam pašam būtu finansiāli grūti, pat neiespējami uzturēt šo skolu.  |
| Alsviķu arodskola | Alūksnes novads | 127 | 7 | Skolai ir un jāpaliek IZM padotībā. Skolai jābūt ar sakārtotu vidi un infrastruktūru, modernām mūsdienu tehnoloģijām atbilstošu mācību materiālo un rehabilitācijas pasākumu aprīkojumu. | Neplāno pārņemt. |  | Skolai jāpaliek IZM padotībā atbilstoši 2013.gada Informatīvajā ziņojumā minētajam un pašvaldības viedoklim, jo tā īpaša skola, kas personām ar 1., 2. un 3.grupas invaliditāti pašlaik piedāvā un arī turpmāk piedāvās izglītības programmas, kuras ir specifiskas un piemērotas personām ar invaliditāti, kā arī rehabilitācijas pakalpojumus. Šie izglītības iestādes uzdevumi un tās izglītojamo mācību vajadzības padara šo skolu atšķirīgu no citām skolām.  |
| Austrumlatgales Profesionālā vidusskola (ar 5 mācību vietām): | Rēzeknes novads | 1046 | 25 | Skolai jākļūst par skolu ar PIKC statusu. PIKC statusu plāno iegūt ar 2014.gada 1.septembri. | Neplāno pārņemt. |  | Rēzeknes novada pašvaldības viedoklis – skolai ir jāiegūst PIKC statuss. Līdz ar to tai atbilstoši 2013.gada Informatīvajā ziņojumā minētajam un pašvaldības viedoklim it jābūt IZM padotībā. Pašvaldība nākotnē skolu ar PIKC statusu redz kā mūsdienīgu, attīstītu un vienotu izglītības iestādi, kura sabalansēti pa izglītības programmām darbojas Rēzeknē un Lūznavā – tā, kā to paredz stratēģija. Rēzekne un Lūznava darbojas kā „dvīņu skola”, kurā racionāli izvietota mācību materiālā bāze, elastīgi tiek izmantoti pedagoģiskie resursi, izglītojamajiem ir iespējas mācību procesā pārvietoties no vienas mācību vietas uz otru. |
|  | Rēzeknes pilsēta |  |  | 1.variants: Skolas mācību vietu Rēzeknē, Jupatovkas ielā 22, Griškānu pagastā, aizvērt un programmu īstenošanu pārcelt uz otru skolas mācību vietu Rēzeknē, Varoņu ielā 11a.2.variants: Saglabāt Rēzeknē abas skolas mācību vietas, veikt infrastruktūras uzlabojumus un attīstību, uzlabot mācību materiālo bāzi. | Neplāno pārņemt, ja netiek atdalītas mācību vietas Zilupē, Lūznavā, Viļānos. Bez tam ir izvirzīti daudzi pārņemšanas nosacījumi. | Rēzeknes pilsētas dome, izanalizējot patreizējo situāciju, gatava izskatīt iespēju minētās iestādes pārņemšanā savā pakļautībā un piedalīties ar līdzfinansējumu iestādes uzturēšanā, ja:1) atbilstoši Eiropas Savienības finansētiem projektiem būs sakārtota izglītības iestādes infrastruktūra un aprīkota mācību un materiālā bāze,2) būs skaidri redzams finansēšanas modelis turpmākajiem gadiem,3) būs skaidrs kompetenču un finanšu līdzekļu sadalījums starp IZM un pašvaldību,4) zināms ne tikai procentuālais sadalījums starp IZM un pašvaldību, bet arī konkrēti finanšu līdzekļi gan esošajā situācijā, gan nākamajos gados. | Pēc pašvaldības domām skolas attīstībai perspektīvā jānotiek vienīgi Rēzeknes pilsētas ietvaros (jāatsakās no mācību vietām Viļānos, Lūznavā, Zilupē). Skolai ir jākļūst par PIKC. Rēzeknes pilsētas dome gatava līdzdarboties, lai skola kļūtu par PIKC Rēzeknes pilsētā, koncentrējot visu līdzšinējo izglītības programmu realizāciju vienā iestādē un vienā vietā Rēzeknes pilsētā. Rēzeknes pilsētas dome uzskata, ka ir ekonomiski un politiski neizdevīgi veidot modernu profesionālās izglītības iestādi vairākās administratīvās teritorijās, jo finansiāls sadalījums sadārdzina izglītības procesu, palielina iestāžu uzturēšanas izdevumus un apgrūtina kopīgu lēmumu pieņemšanu, ko jau tagad pierāda līdzšinējā prakse. Rēzeknes pilsētas dome kārtējo reizi apliecina arī savu administratīvo kapacitāti dažādu projektu realizācijā un garantē gan cilvēkresursu atbalstu, gan finansiālo ieguldījumu PIKC izveidē. |
|  | Viļānu novads |  |  |  | Ir iespējama skolas mācību vietas pārņemšana ar nosacījumiem | Pārņemšanas noteikumi: 1) skolas Viļānu mācību vieta tiek izveidota par patstāvīgu valsts izglītības iestādi - Viļānu Profesionālo vidusskolu, kuru pēc tam pārņem pašvaldība;2) pārņemtā skola tiek nodrošināta ar pilnu valsts finansējumu izglītības programmu īstenošanai. | Pašvaldība ir gatava pārņemt skolas mācību vietu Viļānos Kultūras laukumā 1, ja tā tiek atdalīta no skolas un izveidota par patstāvīgu izglītības iestādi.  |
|  | Zilupes novads |  |  | Ir 2 varianti:1) mācību vietu Zilupē atdalīt no skolas, izveidot par izglītības iestādi un nodot pašvaldībai; 2) skolas mācību vietu Zilupē aizvērt, programmu īstenošanu pārcelt uz Rēzekni un Lūznavu. | Nav izteikts viedoklis. |  | Zilupes arodvidusskolai, kas atdalīta no skolas kā patstāvīga izglītības iestāde, vai skolas filiālei Zilupē jābūt finansētai no valsts budžeta. Vīzija - Latgales reģionam nepieciešamo mūsdienīgo profesiju apguves iespēju saglabāšana uz bijušas Zilupes arodvidusskolas bāzes (materiāli tehniskais nodrošinājums un profesionālie pedagogu un audzinātāju, meistaru resursi ar ikgadējām tradīcijām). Stratēģija - skolas Zilupes filiālē mācās 110 audzēkņi, tiek realizētas 3 programmas IP „Autotransports”, IP „Ēdināšanas pakalpojumi”, IP „Būvdarbi”.  |
| Barkavas Profesionālā vidusskola | Madonas novads | 258 | 5 | Skolas plāno attīstīties kā kāda PIKC reģionāla struktūrvienība, kas piedāvā darba tirgus prasībām atbilstošas dažādu līmeņu profesionālās izglītības programmas (t.sk. profesionālas pilnveides un tālākizglītības programmas) | Ir iespējama pārņemšana ar daudziem nosacījumiem. | Nosacījumi:1. Ar ilgtermiņā nodrošinātu pilnu finansējumu, atbilstoši konkrētā budžeta gada vidējai izmaksai valstī uz vienu skolas izglītojamo attiecīgajā programmā (mērķdotācija pedagogu atalgojumam un valsts sociālās apdrošināšanas obligātās iemaksas, izglītojamo stipendijas un skolas uzturēšanas izdevumi), atbilstoši skolā esošajam izglītojamo skaitam. Pašvaldības finansējums tiktu ieguldīts skolas tālākā attīstības nodrošināšanā.2. Pašvaldība, sadarbībā ar IZM, darba devējiem, kā arī citiem partneriem, atver vai pārtrauc īstenot dažādas profesionālās, vispārizglītojošās un tālākizglītības programmas. Audzēkņu komplektēšanas plānu apstiprina pašvaldība.3. Līdz skolas pārņemšanai pašvaldības padotībā, IZM sekmē finansējuma saņemšanu no Eiropas Savienības struktūrfondiem, KPFI u.c. pieejamajiem finansējuma avotiem ar mērķi pilnveidot skolas mācību procesu un materiāli tehnisko bāzi. |  |
| Cīravas Profesionālā vidusskola | Aizputes novads | 379 | 6 | Skolas attīstība tiek plānota atbilstoši skolas attīstības stratēģijai. Atbilstoši Pamatnostādnēm skola kļūs par Kuldīgas Tūrisma un tehnoloģiju tehnikuma struktūrvienību (filiāli). | Ir iespējami 2 risinājumi:1) pārņemšana ar nosacījumiem;2)nepārņemšana, atbalstot skolas veidošanos par kāda PIKC reģionālo struktūrvienību. | Gadījumā, ja pašvaldība pieņem lēmumu par skolas pārņemšanu pašvaldības padotībā, skolai jāsaglabā finansējums no valsts budžeta gan profesionālās izglītības programmu īstenošanai, gan valsts budžeta mērķdotāciju pedagogu darba samaksai un valsts sociālās apdrošināšanas obligātajām izmaksām. | Aizputes novada dome jau 2010.gada 29.septembrī ir pieņēmusi lēmumu par skolas nekustamo īpašumu un ēku pārņemšanu un 2012.gada 18.decembri informējusi IZM, ka ir izvērtējusi iespēju pārņemt skolu pašvaldības padotībā. Aizputes novada dome plāno jautājumu par skolas pārņemšanu pašvaldības padotībā atkārtoti izvērtēt 2015.gada beigās. |
| Daugavpils Celtnieku profesionālā vidusskola | Daugavpils pilsēta | 1008 | 19 | Skola plāno iegūt PIKC statusu. Plāno veidot struktūrviernību Dagdā. | Neplāno pārņemt.Atbalsta skolas kandidēšanu uz PIKC statusu un palikšanu IZM padotībā. |  | Nepārņemšanu pamato ar to, ka nav pieņemts neviens likumdošanas akts, kas reglamentētu profesionālās izglītības iestāžu finansēšanu pēc to pārņemšanas pašvaldības padotībā. Daugavpils profesionālās izglītības iestāžu uzturēšanas izmaksas gadā sastāda 15% no pašvaldības nodokļu un nenodokļu ieņēmumiem, kurus pašvaldība novirza iestāžu uzturēšanai (pēc datiem uz 2013.gadu).  |
| Daugavpils Tirdzniecības profesionālā vidusskola | Daugavpils pilsēta | 355 | 8 | Skola sadarbībā ar Rīgas Tirdzniecības profesionālo vidusskolu un Latvijas Tirgotāju asociāciju plānoja izveidot valsts dibinātu - Tirdzniecības nozares PIKC, kuru finansētu valsts un pārstāvētu visas 3 iesaistītās puses. Katra iesaistītā institūcija saglabātu savu juridisko un saimniecisko neatkarību. Vienošanās netika panākta. | Neplāno pārņemt. |  | Domes viedoklis ir, ka nebūtu lietderīgi pārņemt Daugavpils pilsētas teritorijā esošās valsts skolas pašvaldības padotībā. Skola varētu attīstīties kā skola ar specializāciju, jo tai jau ir nepieciešamā materiālā bāze profesionālās kvalifikācijas iemaņu apgūšanai pamatprofesijās un kvalifikācijas ieguvei pamatprofesiju specializācijā noteiktā izglītības programmā. |
| Daugavpils Profesionālā vidusskolas | Daugavpils pilsēta | 1576 | 20 | Skola plāno kļūt par PIKC Latgales reģionā un palikt IZM padotībā. Skola nodrošinās nepieciešamo metodisko atbalstu attiecīgo nozaru profesiju apgūšanai citām skolām, jaunāko tehnoloģiju apguvi jauniešiem un pieaugušajiem.  | Neplāno pārņemt. |  | Pašvaldība uzskata, ka skolai būtu jākandidē uz PIKC statusu un šāda veida izglītības iestādēm būtu jāpaliek IZM padotībā. |
| Ērgļu Profesionālā vidusskola | Ērgļu novads | 191 | 6 | Plāno darboties kā atsevišķa skola IZM padotībā.  | Neplāno pārņemt.Uz pašvaldības skolas bāzes veidos integrētu izglītības iestādi, kas īsteno vispārējās un profesionālās izglītības programmas. |  | Ja tomēr pašvaldībai nāktos pārņemt skolu, tad pašvaldība pārņemtās ēkas varētu izmantot gan vispārējās izglītības, gan dažādu profesionālās izglītības programmu apguvei. Vienlaikus pašvaldība strādātu pie vismaz vienas mūsdienīgas un tirgū pieprasītas no valsts budžeta finansētas profesionālās izglītības programmu izstrādes. Pašvaldība varētu pārņemt skolas ēkas ar nosacījumu, ka reizē ar to nodošanu tiek garantēta iespēja piekļūt ES fondu (jeb citam) finansējumam mācību telpu uzlabošanai atbilstoši mūsdienu prasībām. |
| Jaungulbenes Profesionālā vidusskola | Gulbenes novads | 199 | 3 | Skola informē par diviem attīstības variantiem:1) skola kā kāda PIKC reģionāla struktūrvienība;2) kā Gulbenes novada pašvaldības integrēta izglītības iestādes (ar Sveķu pamatskolu un pašvaldības skolu „Gulbītis”) struktūrvienība. | Pašvaldības skatījums:1) apvienot Jaungulbenes un Rankas skolas un izveidot Gulbenes Profesionālo vidusskolu, kura kandidē uz PIKC statusa iegūšanu.2) atbalsta skolas kļūšanu par kāda PIKC struktūrvienību. |  | Pašvaldības vīzija – jaunizveidotā Gulbenes Profesionālā vidusskola kandidē uz PIKC statusa iegūšanu. Sadarbībā ar pašvaldību, nozaru pārstāvjiem un uzņēmumiem PIKC īstenotu daudzveidīgas profesionālās izglītības programmas, t.sk., pieaugušo apmācībā, sagatavojot plaša profila speciālistus Vidzemes reģionam. |
| Rankas Profesionālā vidusskola | Gulbenes novads | 266 | 7 | Ir 2 varianti:1) skola ir Gulbenes pašvaldības profesionālā skola, kas izveidota par integrētu mācību iestādi; 2) skola ir Smiltenes tehnikuma filiāle.Smiltenes un Rankas attālums 35 km | Pašvaldības skatījums:1) apvienot Jaungulbenes un Rankas skolas un izveidot Gulbenes Profesionālo vidusskolu, kura kandidē uz PIKC statusa iegūšanu.2) atbalsta skolas kļūšanu par kāda PIKC struktūrvienību |  | Pašvaldības vīzija - jaunizveidotā izglītības iestāde Gulbenes Profesionālā vidusskola - kandidē uz PIKC statusa iegūšanu. |
| Jelgavas Tehnikums | Jelgavas pilsēta | 855 | 16 | Turpina attīstīties kā PIKC, veidojot kompetentu izglītības platformu Zemgalē, kas dod iespēju apgūt visa veida izglītību. | Pašvaldība vēl vērtēs pēc 2015.gada 31.augusta. |  | Jelgavas pilsētas pašvaldība ir gatava jautājumu par valsts dibinātā Jelgavas Tehnikuma pārņemšanu pašvaldības padotībā risināt pēc ERAF projekta pabeigšanas – 2015.gada 31.augusta. |
| Kuldīgas Tehnoloģiju un tūrisma tehnikums | Kuldīgas novads | 489 | 8 | Turpinās attīstīties kā skola ar PIKC statusu. | Neplāno pārņemt. |  | Pamatojoties uz informatīvo ziņojumu, pašvaldība uzskata, ka skolai ir jābūt PIKC un jāpaliek IZM padotībā. |
| Laidzes Profesionālā vidusskola | Talsu novads | 208 | 4 | Skola plāno kļūt par PIKC „Rīgas Valsts tehnikums” mācību vietu Laidzē. | Neplāno pārņemt. |  | Talsu novada dome 2014.gada 31.janvārī pieņēma lēmumu nepārņemt skolu un atbalstīja tās pievienošanu PIKC „Rīgas Valsts tehnikums”.  |
| Limbažu Profesionālā vidusskola | Limbažu novads | 199 | 7 | Skola plāno kļūt par PIKC „Rīgas Valsts tehnikums” struktūrvienību Limbažos. | Neplāno pārņemt. |  | Limbažu novada pašvaldība atbalstīja vidusskolas pievienošanu PIKC „Rīgas Valsts tehnikums”, saglabājot to kā tehnikuma struktūrvienību.  |
| Ogres tehnikums | Ikšķiles novads | 1066 | 22 | Ogres tehnikums turpinās attīstīties kā PIKC, paliekot IZM padotībā. Skola turpinās īstenot profesionālās izglītības kompetences centra funkcijas mežsaimniecības jomā valsts līmenī, mašīnzinību, elektronikas un mākslas nozarē reģiona līmenī. | Neplāno pārņemt. |  | Ikšķiles novada pašvaldība secinājusi, ka nav iestājušies domes 2012.gada 28.novembra lēmumā Nr.7, prot. Nr.12, „Par profesionālās izglītības iestādes „Ogres Valsts tehnikums” pārņemšanu Ikšķiles novada pašvaldības padotībā” 2.punktā izvirzītie nosacījumi minētās profesionālās izglītības iestādes pārņemšanai Ikšķiles novada pašvaldības padotībā, un ka finansiālu saistību uzņemšanās šādā apjomā nodrošinot iestādes darbību būtu pārāk liels slogs pašvaldības budžetam. Ņemot vērā iepriekš teikto, IZM tika informēta par Ikšķiles novada pašvaldības lēmumu skolu nepārņemt. |
|  | Ogres novads |  |  | Tā kā skola pēc ERAF projektu īstenošanas attīstīsies tikai Aizupēs, Tīnūžu pagastā, Ikšķiles novadā, skola neatradīsies Ogres novada administratīvajā teritorijā.  | Neplāno pārņemt. |  | Ogres novada pašvaldība informēja, ka tā neplāno pārņemt skolu. Līdztekus pašvaldība lūdza izvērtēt iespēju Ogres novada administratīvajā teritorijā esošās ēkas, kas nebūs nepieciešamas Ogres tehnikumam izglītības procesa nodrošināšanai, nodot pašvaldības īpašumā, lai izmantotu tās pašvaldības funkciju veikšanai.  |
| Priekuļu tehnikums | Priekuļu novads | 935 | 13 | Turpinās attīstīties kā PIKC IZM padotībā.  | Neplāno pārņemt. |  | Pašvaldība iesaka saglabāt skolu PIKC statusā IZM padotībā, jo tā neplāno to pārņemt pašvaldības padotībā. |
| PIKC "Kandavas Valsts lauksaimniecības tehnikums" | Kandavas novads | 558 | 6 | Turpinās attīstīties kā PIKC IZM padotībā. | Neplāno pārņemt. |  | Nav viedokļa. |
| PIKC "Liepājas Valsts tehnikums" | Liepājas pilsēta | 1253 | 21 | Turpinās attīstīties kā Kurzemes reģiona PIKC ar rekonstruētu bāzi un modernizētu aprīkojumu. | Neplāno pārņemt. |  | Liepājas pilsētas dome nepiekrīt skolas pārņemšanai pašvaldības padotībā, jo skolas, kuras ieguvušas PIKC statusu, ir nepieciešams saglabāt kā valsts skolas IZM padotībā. |
| PIKC "Rīgas Valsts tehnikums" | Rīgas pilsēta | 1862 | 20 | Skola attīstīsies kā PIKC ar reģionālām struktūrvienībām (mācību vietām) IZM padotībā. | Neplāno pārņemt. |  | Rīgas pilsētas pašvaldība piekrīt, ka skolas, kuras ir ieguvušas PIKC statusu vai kuras ir plānots veidot par PIKC, ir nepieciešams saglabāt kā valsts skolas IZM padotībā. |
| Rīgas 3. arodskola | Rīgas pilsēta | 376 | 5 | Skola plāno attīstīties kā valsts skola ar specializāciju.  | Neplāno pārņemt. |  | Rīgas pilsētas pašvaldība sadarbojas ar skolu, tās izglītojamajiem nodrošinot iespējas iegūt arī vispārējo vidējo izglītību Rīgas vakara ģimnāzijā. Analizējot iestādes sniegto informāciju par izglītojamo deklarētajām dzīvesvietām un absolventu tālākajām darba gaitām, pašvaldība secināja, ka attiecīgo speciālistu gatavošana tiek nodrošināta ne tikai pilsētas vajadzībām, bet arī darba devējiem visā valstī un ārvalstīs.  |
| Rīgas Amatniecības vidusskola | Rīgas pilsēta | 735 | 15 | Skola plāno attīstīties kā mākslas un dizaina PIKC.  | Neplāno pārņemt.  |  | Rīgas pilsētas pašvaldība uzskata, ka tās skolas, kuras ir plānots veidot par PIKC vai kuras nākotnē varētu iegūt PIKC statusu, ir nepieciešams saglabāt kā valsts skolas IZM padotībā.Pēc pašvaldības domām uz PIKC statusu varētu pretendēt arī minētā skola.  |
| Rīgas Pārdaugavas profesionālā vidusskola | Rīgas pilsēta | 335 | 5 | Skola plāno attīstīties kā skola ar specializāciju IZM padotībā. | Neplāno pārņemt. |  | Rīgas pilsētas pašvaldība uzskata, ka tās profesionālās izglītības iestādes, kuras ir plānots veidot par PIKC vai kuras nākotnē varētu pretendēt uz PIKC statusu, ir nepieciešams saglabāt kā valsts profesionālās izglītības iestādes Izglītības un zinātnes ministrijas padotībā.Pēc pašvaldības domām uz PIKC statusu nākotnē varētu pretendēt arī minētā skola.  |
| Rīgas Stila un modes profesionālā vidusskola | Rīgas pilsēta | 928 | 16 | Skola plāno iegūt PIKC statusu, kad skolas darba rādītāji atbildīs PIKC piešķiršanas kritērijiem.  | Neplāno pārņemt. |  | Rīgas pilsētas pašvaldība uzskata, ka tās skolas, kuras ir plānots veidot par PIKC vai kuras nākotnē varētu pretendēt uz PIKC statusu, ir nepieciešams saglabāt kā valsts skolas IZM padotībā.Uz PIKC statusu varētu pretendēt minētā skola.  |
| Rīgas Tirdzniecības profesionālā vidusskola | Rīgas pilsēta | 644 | 5 | Skola plānoja sadarbībā ar Daugavpils Tirdzniecības profesionālo vidusskolu un Latvijas Tirgotāju asociāciju veidot valsts dibinātu Tirdzniecības nozares PIKC, kuru pārstāvētu visas 3 iesaistītās puses. Katra iesaistītā institūcija saglabātu savu juridisko un saimniecisko neatkarību.Vienošanās netika panākta. | Neplāno pārņemt. |  | Rīgas pilsētas pašvaldība uzskata, ka tās skolas, kuras ir plānots veidot par PIKC vai kuras nākotnē varētu pretendēt uz PIKC statusu, ir nepieciešams saglabāt kā valsts skolas IZM padotībā.Uz PIKC statusu nākotnē varētu pretendēt arī minētā skola.  |
| Saldus Profesionālā vidusskola | Saldus novads | 522 | 7 | Skola plāno iegūt PIKC statusu. | Neplāno pārņemt. |  | Saldus novada pašvaldība atbalsta PIKC statusa iegūšanu (Saldus novada domes sēdes protokols Nr.15 /22.08.2013.). |
| Saulaines Profesionālā vidusskola | Rundāles novads | 233 | 5 | Skola plāno attīstīties kā skola ar specializāciju.  | Plāno pārņemt, bet ar daudziem nosacījumiem.  | Pārņems, ja tiks izpildīti šādi nosacījumi: 1. IZM garantē no valsts budžeta profesionālās izglītības programmu īstenošanas izmaksu finansēšanu un valsts budžeta mērķdotāciju pedagogu darba samaksai, valsts sociālās apdrošināšanas iemaksām.2. IZM garantē no valsts budžeta profesionālās izglītības programmu īstenošanai izglītojamo stipendijas pilnā apmērā. 3. IZM garantē, ka no valsts budžeta tiek nodrošinātas profesionālās izglītības programmu īstenošanai izglītojamo kvalifikācijas prakses organizēšanas izmaksas.4. IZM garantē, ka no valsts budžeta tiek nodrošinātas profesionālās izglītības iestādes uzturēšanas izmaksas, t.sk., ēdnīcas, stadiona un dienesta viesnīcas uzturēšanas izmaksas.5. Pārņemot skolu, pašvaldība pārņem arī visus nekustamos īpašumus, kuri tiek izmantoti izglītības procesā, kā arī nekustamos īpašumus (lauksaimniecības zemi, mežu, fermu ēkas, poligonu u.c.), kuri netiek izmantoti izglītības procesā.6. IZM garantē iespēju izglītības iestādei piedalīties ES u.c. projektos, pašvaldības profesionālās izglītības iestādes tiek iekļautas Ministru kabineta noteikumos struktūrfondu apguvei ar garantētu nacionālo līdzfinansējumu no valsts budžeta, lai nerastos finansiālie ierobežojumi, ja iestāde pāriet pašvaldības īpašumā. Tiek garantēts valsts budžeta līdzfinansējums skolas dienesta viesnīcas, ēdnīcas, sporta zāles renovācijai; stadiona rekonstrukcijai; mācību servisa (autotransporta izglītības programmai) celtniecībai un aprīkojuma iegādei. | Rundāles novada dome 2012. gada 21.decembra vēstulē Nr. 3-6./12/910 ir paudusi atbalstu pašvaldības administratīvajā teritorijā esošās skolas pārņemšanu pašvaldības padotībā. |
| Skrundas Profesionālā vidusskola: | Skrundas novads | 222 | 6 | Skola plāno palikt kā atsevišķa skola ar specializāciju. Nākotnē (2018.g.) tiks izvērtēta iespēja veidot integrētu izglītības iestādi ar Skrundas vidusskolu. | Neplāno pārņemt. |  | Pašvaldība uzskata, ka kontekstā ar vispārizglītojošās vidusskolas un profesionālās vidusskolas esošās infrastruktūras analīzi, nav izdevīgi iestādes apvienot fiziski. Lietderīgāk ir turpināt izmantot infrastruktūru esošajās vietās, jo profesionālā vidusskola esošajās programmās piedāvā iegūt individuālo nodarbinātību, kā arī, balstoties uz valstī esošo sociālo situāciju, plānots atvērt jaunu mācību programmu - sociālās aprūpes darbinieks. Pašvaldības secinājumi: jāsaglabā atsevišķa izglītības iestāde ar papildus specializāciju sociālās aprūpes darbinieku sagatavošanā, kura piedāvā arī profesionālās tālākizglītības iespējas un kurā ir izveidots metodiskais centrs darbam ar pedagoģiskās korekcijas grupu izglītojamajiem (tā rezultātā tiek izveidota integrēta izglītības iestāde, kuru varētu ar pārņemt pašvaldība 2016.-2020. gados ar pilnu valsts budžeta finansējumu). |
| Smiltenes tehnikums | Smiltenes novads | 577 | 8 | Skola turpinās attīstīties kā skola ar PIKC statusu IZM padotībā un plāno veidot reģionālas struktūrvienības.  | Neplāno pārņemt. |  | Smiltenes novada pašvaldībaatbalstīja skolai PIKC statusa piešķiršanu un PIKC atrašanos valsts pārziņā, kā arī atbalsta sadarbības iespējas ar PIKC. |
| Valmieras Profesionālā vidusskola | Valmieras pilsēta | 551 | 6 | Skola plāno attīstīties kā PIKC IZM padotībā, veidojot reģionālas struktūrvienības.  | Neplāno pārņemt.  |  | Vīzija - apvienojot abas ēkas (Ausekļa ielā un Vadu ielā), izveidot Valmieras PIKC vienotā teritoriālā vietā, Vadu ielā 3, Valmierā, apmācot izglītojamos pārtikas ražošanas jomā, enerģētikas un elektronikas jomā, viesnīcu un restorānu servisa jomā, kā arī loģistikā, grāmatvedībā un komerczinībās. |
| VSIA "Bulduru Dārzkopības vidusskola" | Jūrmalas pilsēta | 366 | 8 | Plāno palikt kā VSIA, kurā kapitāldaļu turētāja ir IZM.  | Plāno pārņemt ar nosacījumiem. | Nosacījumi:1) nododot bez atlīdzības valstij piederošās kapitāla daļas 100% apmērā;2) nodot bez atlīdzības nekustamo īpašumu Dzintaru prospektā 27, Jūrmalā. | Jūrmalas pilsētas dome lūdz nodot VSIA “Bulduru Dārzkopības vidusskola” pašvaldībai.  |
| VSIA „Rīgas Tūrisma un radošās industrijas tehnikums” | Rīgas pilsēta | 1992 | 21 | Turpinās attīstīties kā skola ar PIKC statusu. Plāno veidot reģionālu struktūrvienību Preiļos.  | Neplāno pārņemt. |  | Rīgas pilsētas pašvaldība piekrīt, ka skolas, kuras ir ieguvušas PIKC statusu, ir nepieciešams saglabāt kā valsts skolas IZM padotībā. |
| Ventspils Tehnikums | Ventspils pilsēta | 654 | 13 | Skola turpinās attīstīsies kā reģionālās nozīmes PIKC.  | Neplāno pārņemt. | Lai pašvaldība varētu vērtēt iespēju pārņemt PIKC savā pakļautībā, ir jābūt garantēta:1. Finansējuma saņemšana no valsts budžeta līdzekļiem izglītības iestāžu infrastruktūras uzturēšanai vai atjaunošanai, profesiju apguves programmu īstenošanas izmaksu (t.sk. mācību līdzekļu papildināšanai un atjaunošanai) pilnīgai segšanai, darbinieku darba samaksai, turklāt paredzēts mehānisms šo izmaksu regulārai pārskatīšanai atbilstoši reālajām izmaksām;2. Pašvaldību savstarpējo norēķinu sistēmas ieviešana par profesionālās izglītības pakalpojumiem, kurā būtu ietverti visi pašvaldības izdevumu posteņi profesionālās izglītības iestādes uzturēšanai. | Ventspils pilsētas dome uzskata, ka profesionālās izglītības iestāžu, it sevišķi PIKC nodošana pašvaldību padotībā nesekmēs profesionālās izglītības pārvaldības un līdz ar to profesionālās izglītības kvalitātes uzlabošanu. 2013.gada Informatīvajā ziņojumā minēts, ka PIKC varētu būt valsts izglītības iestāde IZM padotībā. Gan likums „Par pašvaldībām”, gan „Profesionālās izglītības likums” neuzliek par pienākumu pašvaldībām dibināt un uzturēt profesionālās izglītības iestādes. Likuma „Par pašvaldībām” 8.pants nosaka, ka „ar likumu pašvaldībām var uzdot pildīt autonomās funkcijas, kas nav paredzētas šajā likumā, vienlaikus attiecīgajā likumā, nosakot papildus finansēšanas avotus, ja funkciju izpilde saistīta ar izdevumu palielināšanos”. |
| Viduslatgales Profesionālā vidusskola | 4 novadu pašvaldības: | 744 |  | 4 izglītības programmu īstenošanas vietas (turpmāk - mācību vietas): |  |  |  |
|  | Dagdas novads |  | 17 | 1) Skolas mācību vieta “Dagda”  | Neplāno pārņemt | Dagdas novada pašvaldība atbalsta Viduslatgales Profesionālās vidusskolas mācību vietas “Dagda” pievienošanu Daugavpils Celtnieku Profesionālajai vidusskolai. | Dagdas novada dome ar 2014.gada 20.marta lēmumu atcēla 2012.gada 27.jūnija sēdes lēmumu par skolas Dagdas mācību vietas pārņemšanu Dagdas novada pašvaldības padotībā.  |
|  | Aglonas novads |  |  | 2) Skolas mācību vieta “Jaunaglona” | Plāno pārņemt ar nosacījumiem. | Aglonas novada domes 2014.gada 28.marta lēmumā pilnu valsts budžeta finansējums tiek prasīts līdz 2015.gada 31.decembrim, bet no 2016.gada 1.janvāra – finansējums atbilstoši normatīvajiem aktiem par pašvaldības profesionālās izglītības iestādes finansēšanu.Pārējie iepriekš izvirzītie nosacījumi netiek minēti.  | Aglonas novada dome 2014.gada 28.martā pieņēma lēmumu pārņemt Viduslatgales Profesionālās vidusskolas mācību vietu Jaunaglonā ar 2014.gada 1.septembri.  |
|  | Daugavpils novads |  |  | 3) Skolas mācību vieta “Višķi” | Nav sniegts viedoklis. |  |  |
|  | Preiļu novads |  |  | 4) Skolasmācību vieta “Preiļi” | Neplāno pārņemt. |  | 2014.gada 22.janvārī Preiļu novada dome informēja IZM, ka viens no optimālākajiem risinājumiem ir skolas Preiļu mācību vietas pievienošana VSIA „Rīgas Tūrisma un radošās industrijas tehnikums”, izveidojot Preiļos tās struktūrvienību.  |
|  |  |  |  |  |  |  |  |